 Guddoomiyaha imtixaannaadka Qaranku waxa uu sidaa ku sheegay kormeer shaqo oo ay ku weheliyeen Wasiirka Wabrashada Somaliland Sam Sam Cabdi Aadan iyo saraakiil ka tirsan wasaaradda waxbarashada oo ay maanta ugu kuurgaleen xaaladda waxbarasho iyo duruuf ee dugsiyada gobolka Saaxil, ayaa magaalada Berbera saxaafadda xogwaran ka siiyay nuxurka safarkooda, isagoo arrimahaas ka hadlaya Guddoomiyuhu waxa uu yidhi, Waxaanu kormeer shaqo ku nimi Berbera aniga iyo Wasiirka waxbarshada Marwo Samzam, iyo saraakiil kale oo wasaarada ah, waxaanu soo kormeernay dhamaan Dugsiyada Berbera anaga oo kulanana la qaadanay ardayda iy maamulka iyo macaliminta, runtii waxaan doonayaa in aan halkan ka sheego in sanadka Berbera waxbarshadeedii wax weyni iska bedeleen, oo dhamaan Dugsiyadii aanu soo marnay ay dhamaystireen Manhajkii wasaarada diyaargarowna ay ku jiraan, waxaan leeyahay waxad muujiseen dadaal badan idinka oo jooga magaalo xeebed, waxaan rajaynayaa in ay sanadkan Berberi guul wax ku ool ah ka gaadhi doonto Imtixaanka Shahaadiga ah, dadaalka ay ku jiraan awgeed, waxa kale oo aan halkan amaan balaadhan uga soo jeedinayaa Gudoomiyaha waxbarashada gobolka oo muujiyey horumar balaadhan oo la tabaan karo oo dhinaca waxbarshada ah, aad ayaan u hanbalyeynayaa Maamulka gobolka, waalidiinta iyo Bulshada qaybaheeda kala duwana waxaan u soo jeedinayaa in ay la shaqeeyeen Gudoomiyaha si tayada waxbarashadu meel fiican u gaadho. 